Barn er svært mye mer fleksible enn voksne, så at noe ser ukomfortabelt ut for oss voksne, betyr ikke at det er ukomfortabelt for barn.
Mange barn synes faktisk det er mer komfortabelt å sitte i en bakovervendt bilbarnestol, siden de da kan hvile bena mot bakseteryggen. Når de sitter fremovervendt, vil barnas ben dingle ned, noe som fører til belastninger på ledd, muskler og ben.
Du kan jo forestille deg å sitte på en stol uten å ha bena dine på noen fotstøtte, men at de må dingle i løse luften. Dette blir vanligvis ganske ukomfortabelt for voksne etter en stund.
Det er fem ganger sikrere å sitte bakovervendt enn fremovervendt, og vi anbefaler at barnet ditt sitter i den absolutt sikreste posisjonen – i en bakovervendt bilbarnestol – så lenge som mulig.